ท่ามกลางวิกฤติใหญ่ ทำไมกลับเป็นโอกาส ของบางคน
ยุคนี้เป็นยุคที่โลกของเรากำลังเผชิญกับความท้าทาย ที่มากขึ้นเรื่อยๆ  อีกทั้งไม่มีอะไรที่สามารถคาดเดาได้เลย และสิ่งที่ไม่คิดว่าจะได้เห็น ก็ได้เห็นในปีที่แล้ว  เมื่อเกิดการระบาดของโควิด 19 ที่ส่งผลกระทบอย่างรุนแรง รวดเร็ว และเป็นวงกว้าง..
9 ก.พ. 2564

ท่ามกลางวิกฤติใหญ่ ทำไมกลับเป็นโอกาส ของบางคน
ลงทุนแมน x Singha People Development
ยุคนี้เป็นยุคที่โลกของเรากำลังเผชิญกับความท้าทาย ที่มากขึ้นเรื่อยๆ 
อีกทั้งไม่มีอะไรที่สามารถคาดเดาได้เลย และสิ่งที่ไม่คิดว่าจะได้เห็น ก็ได้เห็นในปีที่แล้ว 
เมื่อเกิดการระบาดของโควิด 19 ที่ส่งผลกระทบอย่างรุนแรง รวดเร็ว และเป็นวงกว้าง..
และหลังจากที่สถานการณ์ดูเหมือนจะเริ่มคลี่คลายลง ก็มีการระบาดระลอกใหม่เกิดขึ้น
ทำให้หลายองค์กรเร่งการลดต้นทุน เพื่อให้ธุรกิจตัวเองตัวเบาที่สุด เช่น ปลดพนักงานประจำ 
จ้างฟรีแลนซ์ หรือจ้างพนักงานพาร์ตไทม์เข้ามาทำงานแทน 
ซึ่งเป็นวิกฤติของตลาดแรงงาน ที่เข้ามาในแบบที่หลายคน ไม่ทันตั้งตัว
ความไม่แน่นอน ที่เกิดขึ้นอย่างกะทันหันนี้ ก็ส่งผลให้ความเครียดเกิดขึ้น
กับตลาดแรงงานครั้งใหญ่ และคาดว่าจะยิ่งตึงเครียดเพิ่มขึ้นเรื่อยๆ
ดูได้จากตัวเลขของผู้ติดเชื้อสะสม ที่ตอนนี้มีจำนวนรวมมากกว่า 100 ล้านคน ทั่วโลกแล้ว..
แต่ในท่ามกลางวิกฤติเช่นนี้ ก็กลับเป็นโอกาสของบางคนและบางธุรกิจ
เช่น ธุรกิจดิลิเวอรี ธุรกิจอีคอมเมิร์ซ มีตัวเลขการเติบโตในช่วงโควิดอย่างก้าวกระโดด
เพราะมาตรการต่างๆ และความกังวลส่วนตัว ที่ทำให้คนไม่อยากออกจากบ้าน 
และหันมาใช้จ่ายผ่านช่องทางออนไลน์มากขึ้น
ทำให้ร้านอาหารที่เริ่มเข้ามาทำการตลาดออนไลน์อยู่แล้วก็ได้เปรียบ 
พ่อค้าแม่ค้า หรือธุรกิจที่ขายสินค้าในแพลตฟอร์มออนไลน์อยู่แล้ว ก็ไม่ต้องเสียเวลาเรียนรู้เรื่องดิจิทัล 
หรือใช้เวลาปรับตัวนาน
นั่นก็เพราะ คนเหล่านี้มี “ทักษะการปรับตัว” ให้เข้ากับการมาถึงของยุคดิจิทัล ก่อนที่จะเกิดวิกฤติ
และแน่นอนว่าในขณะเดียวกัน คนที่ไม่มีความสามารถในการปรับตัว 
หรือมาปรับตัวในช่วงที่วิกฤติหนักไปแล้ว ความคล่องตัวในการรับมือกับสถานการณ์ใหม่ๆ 
ก็จะยิ่งน้อยลง และทำให้ผ่านปัญหาไปได้ยาก..
ทางสิงห์ หรือบริษัท บุญรอดบริวเวอรี่ จำกัด ก็เป็นหนึ่งในบริษัทที่ผ่านวิกฤติใหญ่มาได้หลายต่อหลายครั้ง ด้วยอายุบริษัทที่มากกว่า 88 ปี และเป็นเบอร์หนึ่งในธุรกิจหลักอย่างเบียร์ น้ำ โซดา ส่งผลให้บริษัทมีองค์ความรู้ และความสามารถในการปรับตัว เพื่อให้สามารถพาทุกคนในองค์กร รอดพ้นวิกฤติไปได้
ในวันนี้ ทางสิงห์ ก็อยากที่จะเป็นส่วนหนึ่งในการส่งต่อความรู้และประสบการณ์เหล่านี้ให้แก่ทุกคน
และช่วยกระตุ้นให้ทุกคนปรับมุมมอง อยากเตรียมความพร้อม ในเรื่องการปรับตัวท่ามกลางโลกที่ผันผวน
จึงได้เปิดสัมมนาที่จะช่วยทำให้ทุกคน ได้เห็นความเชื่อมโยงระหว่างเศรษฐกิจระดับโลก 
และระดับประเทศ โดยทำให้ทุกคนเข้าใจถึงผลกระทบที่เกิดขึ้นกับตัวเรา
นำเสนอทางออกของคนทำงาน เพื่อให้ทุกคนได้ก้าวออกจากกรอบการทำงานแบบเดิมๆ ซึ่งเหมาะสำหรับพนักงานและคนทำงานในยุคนี้ ที่ต้องการหาตัวตนและพัฒนาไปเป็นคนสำคัญขององค์กร
ซึ่งการได้ออกไปเรียนรู้ แลกเปลี่ยนข้อมูลกับผู้ที่มีประสบการณ์จริง จะช่วยให้พนักงานยุคใหม่ได้พัฒนา Growth Mindset โดยจะมองเห็นอุปสรรค กลายเป็นความท้าทาย และนำเอาความรู้มาปรับใช้ 
เพื่อช่วยให้องค์กรก้าวผ่านวิกฤติ และเป็นโอกาสในการเติบโตของตัวเองด้วยเช่นกัน
โดยงานนี้ใช้ชื่อว่า “From Surviving to Thriving... อยู่รอดไม่พอ ต้องอยู่ต่อให้ได้” 
จัดโดย บริษัท สิงห์ พีเพิล ดีเวลลอปเมนท์ จำกัด
สัมมนานี้จะจัดในวันที่ 31 มีนาคม - 1 เมษายน 2564 โดยทุกคนจะได้เข้าฟังประสบการณ์จริงจากผู้เชี่ยวชาญ
และงานนี้จะช่วยสร้าง Outward Mindset ทักษะสำคัญที่จะช่วยเพิ่มความสามารถในการปรับตัว 
ซึ่งเป็นทักษะสำคัญ ให้ทุกคนพร้อมเป็นตัวจริงขององค์กร และพร้อมไปต่อในโลกที่ไม่แน่นอน
สำหรับผู้ที่สนใจสามารถซื้อบัตรได้ที่ 
 และ 
สุดท้ายนี้ แม้ว่าเรื่องทักษะการปรับตัวเองให้ยืดหยุ่นอยู่เสมอ จะเป็นเรื่องที่พูดกันบ่อยๆ
แต่ในความเป็นจริง หลายคนก็ยังไม่ได้ให้ความสำคัญกันมากพอ
แต่ในเมื่อตอนนี้ โลกของเรามาถึงวันที่ ไม่มีใครรู้เลยว่าพรุ่งนี้จะเป็นอย่างไร 
วิกฤติระลอกที่ 2 หรือ 3 จะเกิดขึ้น หรือจบลงท่าไหน 
แต่เราคงจะเห็นแล้วว่า ท่ามกลางวิกฤติใหญ่ๆ ก็ยังมีคนที่รอด
เพราะคนที่พร้อมก่อน ออกตัวก่อน ก็มีโอกาสที่จะได้เปรียบมากกว่า..